**НАРОДНО ЧИТАЛИЩЕ „ИВАН АНГЕЛОВ ГРОЗДАНОВ – 1927 г.”**

**с. Алеко Константиново, община Пазарджик, тел.: 0894 367 447, e-mail: chitaliste\_aleko@abv.bg**

**Отчет за дейността на Народно читалище**

**„Иван Ангелов Грозданов – 1927 г.” ,**

**с. Алеко Константиново,**

**община Пазарджик за 2021 г.**

Народно читалище „Иван Ангелов Грозданов – 1927 г.” , с. Алеко Константиново работи съвместно с кметството, училището,целодневната детска градина и пенсионерския клуб.Партньорство и сътрудничество с РЕКИЦ-Пазарджик, регионална библиотека"Никола Фурнаджиев"-Пазарджик, сектор "Култура"-община Пазарджик.

**Дейност на Народното читалище**

Към читалището има сформирана фолклорна група за народни песни и представяне на забравени местни обичаи с художествен ръководител Иванка Паунова. Групата се състои от 14 жени над 60 години и един мъж на 73 години /общо 15 самодейци/. Има и кръжок по изобразително “Децата творят”-15 деца до 14 години /9 момичета и 6 момчета/. За съжаление годината беше белязана отново с Ковид пандемията и основната ни задача беше да се опази здравето на всички посетители,самодейци,ученици и възрастни хора ползватели на библиотеката.В тази насока традиционният събор на селото-24 май,не се проведе,заради епидемичната обстановка и риска от събиране на много хора на едно място. Доброволчеството е част от ежедневието на селото.

Читалището се включи съвместно с кметството за раздаване на помощи/хранителни продукти за самотни и нуждаещи се хора.Женската фолклорна група през периода на отпускане на мерките се събираха за провеждане на репетиции. Имаше и отменени планувани културни мероприятия както в селото така и на ФФ”Бобфест”-2021,с.Радуил,за който имахме заявка за участие.

 Читалището работи за разнообразяване на културния живот на селото,за запазване на местните обичаи и традиции,за развитие на творческите заложби и предаване и съхранение на фоклорното ни наследство на младото поколение.

В тази насока през 2021 г.за първи път читалището ни работи в партньорство с ученици от

ОУ”Христо Смирненски”гр.Пазарджик,общо 15 деца до 14 години /6 момчета и 9 момичета / и ФГ”Светогорка”към читалището.

Идеята е магията на фолклорното ни богатство да се предава не само на нашите деца от селото,а и на други деца .Тази любов към родното и българското,трябва да се преражда от поколение на поколение и наша е задачата тази приемственост да бъде топла и безкрайна.

Инициативата за това сътрудничество се осъществи благодарение на Доцент Василев-ректор в Академията за музикално,танцово и изобразително изкуство”Проф.Асен Диамандиев”-гр.Пловдив.

Други инициатори за това сътрудничество са Маестро Иванка Паунова-худ.ръководител на хора при Ансамбъл “Пазарджик”,както и ръководител на фолклорната група в с.Алеко Константиново и Йонка Пейчева-ръководител на ДФГ”Христо Смирненски”-гр.Пазарджик.Следваха съвместни репетиции с ДФГ”Христо Смирненски” и ФГ”Светогорка”към читалището.

Учениците с огромен интерес заучаваха наши местни песни.

Така се състоя и първата ни обща изява на живо на фолклорния фестивал”Песни и танци без граници”-2021 в гр.Свиленград.

Последваха две първи места. Едно за смесената група и едно за индивидуално изпълнение на децата.Резултатите от съвместната ни работа бяха плакет,диплом.2 златни медала ,както и желанието ни за сътрудничество и за в бъдеще.Магията на българския фолклор озари детските личица и ги зареди с вяра в доброто и красивото.

Това беше най-голямата награда а нас....!

Други вече самостоятелни изяви на фолклорни фестивали/на живо/ на ФГ”Светогорка”,с.Алеко Константиново за 2021 г.:

1. Фолклорен фестивал”Песни и танци от Средногорието”,с.Чавдар,Софийска област-/ грамота ,плакет/.
2. Международен фолклорен фестивал”Нишавски хоровод”-гр.Драгоман-1 място
3. Девети национален фолклорен фестивал”Празник на шарената сол”,с.Бъта,общ.Панагюрище.Участие на ФГ”Светогорка и на сцената и в кулинарната надпревара-/грамота,плакет/.
4. Пети национален фолклорен събор на народното творчество”Св.Константин”-2021г.,гр.Пещера-1 място.

Проведените културни мероприятия са следните:

- 21.01.2021 г. по традиция всяка година се отбелязва Деня на родилната помощ – “Бабинден”. Празникът се проведе в пенсионерския клуб съвместно с читалището, с музикално-литературна програма от фолклорната ни група със специалното участие на Янка Атмаджова и Иванка Паунова от Ансамбъл за народни песни и танци - Пазарджик

- Честване на Трифон Зарезан в пенсионерския клуб - представяне на обичая от фолклорната ни група” Зарязване на лозята за плодородна година”.

- През месец март децата от кръжока по изобразително изкуство саморъчно направиха красиви мартенички.Посрещане на Баба Марта в детската градина с песни и стихотворения.

.- 3 март –отбелязване на празника с литературно-музикална програма с ученици от местното училище.

- 8 март – концерт за празника на жената с участие на фолклорната група и ученици от местното училище.

-честване деня на възрастните хора-/празнична програма/.

-06 .09.2021г.-Съединението на България /празничен концерт с участние на ФГ”Светогорка”/.

-01.11.2021г.-Ден на Народните будители-/литературно утро/.

Важни партньорства:

 РЕКИЦ”Читалища”-Пазарджик и Регионална библиотека”Никола Фурнаджиев” както и отдел”Култура”-гр.Пазарджик, целогодишно указваха логистична подкрепа и консултация на читалищните екипи,организационна и методическа помощ в работата им в динамично променящата се епидемична обстановка.

**-Библиотечна дейност-2021 година:**

**Библиотечната дейност е една от основните дейности на читалищата. Тя е насочена към :**

**-превръщането на библиотеката в съвременен,обществен информационен център,библиотечно обслужване на жителите на селото,обновяване на библиотечния фонд с нова литература чрез дарения и участия с проекти.През следващата година,читалището ни ще кандидатства с проект към МК,за допълваща целева субсидия за книги.**

- В библиотеката се провеждат уроци по ББЗ с ученици, запознаване с фонда на библиотеката и правилата за ползването му, четене на книги, работа с речници и енциклопедии, маратон на четенето,рисунки на любими герои от приказките,интернет достъп за образователни,социални и научни цели и др.

В библиотеката през периода на работа с читателите се подготвяха

тематични изложби- кътове и витрини на бележити дати и годишнини.

През изминалата 2021г., регистрираните читатели в библиотеката са 188 .Посещенията- 1668, в читалня-212. Библиотечен фонд- 11508 т.През 2021 г.в библиотеката постъпиха нови книги спечелени по програма”Българските библиотеки съвременни центрове за четене и нформираност”.Закупени са общо 79 т.книги на български език с обща стойност на проекта 1137.80 лв.

Още 26 книги са закупени със собствени средства на стойност 297.39 лв.

Мисията на библиотеката е свързана с ключовите за развитието на всяко общество елементи:

-грамотност,информация,образование,култура и гражданско участие.

Библиотеките са пазители на историческата памет и националната ни идентичност.Библиотеката в селото е реален партньор и на училището и на детската градина за насърчаване,подпомагане и повишаване на грамотността.

Със своите исторически традиции,утвърден опит и книжен фонд,библиотеката продължава да бъде крупен културно-информационен център.Разполага с един компютър и един принтер, а на читателите е осигурен безплатен достъп до интернет.Предлага безплатни услуги като копирни и принтиране на библиотечни материали.

Провежда последователно културна политика на посредничество между творците-създатели на духовни ценности и жителите на селото.

Председател: Йорданка Стефанова